CELEX: 62012CA0155
Language: el
Date: 2013-06-27 00:00:00
Title: Υπόθεση C-155/12: Απόφαση του Δικαστηρίου (πρώτο τμήμα) της 27ης Ιουνίου 2013 [αίτηση του Naczelny Sąd Administracyjny (Πολωνία) για την έκδοση προδικαστικής αποφάσεως] — Minister Finansów κατά RR Donnelley Global Turnkey Solutions Poland Sp. z o.o. (ΦΠΑ — Οδηγία 2006/112/ΕΚ — Άρθρα 44 και 47 — Τόπος στον οποίο λογίζεται ότι πραγματοποιούνται οι φορολογητέες πράξεις — Τόπος φορολογήσεως — Έννοια της παροχής υπηρεσιών σχετικών με ακίνητα — Σύνθετη διασυνοριακή υπηρεσία αποθηκεύσεως εμπορευμάτων)

3.8.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 225/30
            
         Απόφαση του Δικαστηρίου (πρώτο τμήμα) της 27ης Ιουνίου 2013 [αίτηση του Naczelny Sąd Administracyjny (Πολωνία) για την έκδοση προδικαστικής αποφάσεως] — Minister Finansów κατά RR Donnelley Global Turnkey Solutions Poland Sp. z o.o.
   (Υπόθεση C-155/12) (1)
   
   (ΦΠΑ - Οδηγία 2006/112/ΕΚ - Άρθρα 44 και 47 - Τόπος στον οποίο λογίζεται ότι πραγματοποιούνται οι φορολογητέες πράξεις - Τόπος φορολογήσεως - Έννοια της παροχής υπηρεσιών σχετικών με ακίνητα - Σύνθετη διασυνοριακή υπηρεσία αποθηκεύσεως εμπορευμάτων)
   2013/C 225/50
   Γλώσσα διαδικασίας: η πολωνική
   
      Αιτούν δικαστήριο
   
   Naczelny Sąd Administracyjny
   
      Διάδικοι στην υπόθεση της κύριας δίκης
   
   Minister Finansów
   
      κατά
   
   RR Donnelley Global Turnkey Solutions Poland sp. z o.o.
   
      Αντικείμενο
   
   Αίτηση εκδόσεως προδικαστικής αποφάσεως — Naczelny Sad Administracyjny (Πολωνία) — Ερμηνεία των άρθρων 44 και 47 της οδηγίας 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθεμένης αξίας (ΕΕ L 347, σ. 1), όπως τροποποιήθηκε — Προσδιορισμός του τόπου των φορολογητέων πράξεων — Έννοια της παροχής υπηρεσιών σχετικών με ακίνητα αγαθά — Σύνθετη διασυνοριακή υπηρεσία αποθηκεύσεως εμπορευμάτων η οποία παρέχεται σε αντισυμβαλλομένους εδρεύοντες σε άλλα κράτη μέλη ή τρίτα κράτη, και η οποία περιλαμβάνει την παραλαβή εμπορευμάτων σε αποθήκες που κείνται στην Πολωνία, την τοποθέτησή τους σε κατάλληλους αποθηκευτικούς χώρους, την αποθήκευσή τους, την εκφόρτωση και τη φόρτωσή τους, την εκ νέου συσκευασία τους και την επαναποστολή τους στον πελάτη
   
      Διατακτικό
   
   Το άρθρο 47 της οδηγίας 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας, όπως τροποποιήθηκε με την οδηγία 2008/8/ΕΚ του Συμβουλίου, της 12ης Φεβρουαρίου 2008, έχει την έννοια ότι σύνθετη παροχή υπηρεσιών αποθηκεύσεως εμπορευμάτων, η οποία περιλαμβάνει την παραλαβή των εμπορευμάτων σε αποθήκη, την τοποθέτησή τους σε κατάλληλους αποθηκευτικούς χώρους, την εναπόθεσή τους, τη συσκευασία τους, την παράδοση των εμπορευμάτων, την εκφόρτωση και τη φόρτωσή τους και, όσον αφορά ορισμένους πελάτες, την επανασυσκευασία των παραδοθέντων υλικών σε ατομική συσκευασία, εμπίπτει στο εν λόγω άρθρο μόνον εφόσον η αποθήκευση συνιστά την κύρια παροχή ενιαίας πράξεως και χορηγείται στους δικαιούχους της εν λόγω παροχής δικαίωμα χρήσεως του συνόλου ή μέρους ρητώς προσδιορισμένου ακινήτου.
   
      (1)  ΕΕ C 184 της 23.6.2012.